title: Verbos irregulars acabaus en -uir
text: Os verbos irregulars acabaus en -uir son cultismos u semicultismos derivaus de verbos latinos acabaus en -UĔRE y presentan diferents trazas d'irregularidat derivadas d'a presencia d'una -i- debant os morfemas presonals que encomienzan por vocal y fan que amaneixa una -y-. Historicament en aragonés medieval tenioron una conchugación verbos incoativos d'a tercera conchugación, con incrementos en -ix-. No bi n'ha estudios profundos sobre esta clase de verbos irregulars, ni dende a filolochía hispanica tradicional ni dende a filolochía que estudia l'aragonés como una luenga romanica.
  
  Verbos d'este modelo son:
  Derivaus de STRUĔRE: construir, destruir, instruir, obstruir, ecetra.
  Derivaus de TRIBUĔRE: atribuir, contribuir, distribuir, retribuir, ecetra.
  Derivaus de FLUĔRE: afluir, confluir, influir, refluir, ecetra.
  Derivaus de STITUĔRE variant de STATUĔRE: destituir, prostituir, restituir, sustituir, estatuir, instituir, ecetra.
  Atros: disminuir, intuir, diluir.
  
  No perteneixe a este grupo de verbos irregulars conclu(y)ir (concludir en aragonés medieval, visible en a actas de Cortz d'Aragón y en o "Libro d'el Trasoro"), d'o latín CONCLUDERE), excluir, incluir, recluir, que d'acuerdo con as normas ortograficas podrían escribir-se concluyir, excluyir, incluyir y recluyir por provenir d'un etimo latín con -d- intervocalica perdida y documentar-se a forma concluyir en os "Fueros d'Aragón", y a forma conclluyí(r) en benasqués.
  
  Participio 
  Ye bien documentau l'uso medieval tanto de participios regulars en -ido (destruido), como de participios fuertes en -úito (destrúito, escrito destruyto).
  
  A forma instrúito la trobamos en o "Breviarium ab Urbe condita", a forma destruito y as suyas variants en diferents textos medievals: "Liber Regum", "Vidal Mayor", "Libro de los Emperadors", documentos medievals navarros, actas d'as cortz d'Aragón de 1366, ecetra. O filologo Vicente García de Diego considera que deriva d'o latín DESTRUCTUM.
  
  As formas regulars como statuido, statuida, destruido, ecetra, son as més freqüents. A sola documentación medieval de formas como destroyidos u destruyidos se reduce a lo manuscrito d'un borrador conservau que facioron escribanos catalanoparlants antes d'a redacción definitiva de "La Grant Cronica d'Espanya de Chuan Ferrández d'Heredia.
  
  En o libro "Gramatica de la Lengua Aragonesa" figuran os participios fuertes en -úito como destrúito, constrúito y tamién as formas regulars, pero sin indicar a procedencia d'estas formas.
  
  Present d'indicativo 
  En aragonés medieval tenemos documentau o present con conchugación incoativa (substituexe, statuexe, statuexen), que naturalment no afecta a las primeras presonas plurals (statuimos). En a obra y traduccions de Chuan Ferrández d'Heredia no se gosa veyer y entre os pocos eixemplos tenemos instruex y destruexen en o libro "Rams de Flors". En os textos medievals a primera presona -exco s'escribiba como -esco (instituesco, substituesco), pero se troba a sobén converchent con o castellano -ezco (restituezco, anuezco), y tamién se documenta a forma de tercera presona d'o singular converchent con o castellano -ece (destruece, redargüece, statuece), y a forma de tercera presona plural -ecen (constituecen, destruecen).
  
  A forma instituesco, freqüent en o luengache notarial se puet trobar dica en o castellano d'o sieglo XVI escrito en Aragón, como por eixemplo un texto de 1534 de Lo Mas de las Matas.
  
  D'esta traza a forma teorica orichinal en grafía medieval sería:
  
  Y con un grau d'influencia castellana:
  
  Pasau imperfecto d'indicativo 
  Os pasaus imperfectos d'indicativos son regulars. En os textos medievals no se gosa representar a forma en -iba cheneral de l'aragonés moderno, excepcionalment se troba destruyva en as actas d'as Cortz d'Aragón celebradas en Zaragoza y Calatayú (1365-1366).
  
  Pasau perfecto simple 
  Presenta una irregularidat por sumar-se a consonant -y- d'a radiz con a i d'o diftongo -ie- d'as formas regulars, partié u sintié.
  
  {| class="wikitable"
  | bgcolor=#cccccc | Pasau perfecto simple
  |-
  | bgcolor=#DDEEFF | Destruyé
  |-
  | bgcolor=#DDEEFF | Destruyés
  |-
  | bgcolor=#DDEEFF | Destruyó
  |-
  | bgcolor=#DDEEFF | Destruyemos<ref>Discursos d'a historia d'a Guerra d'o Peloponiso</ref>
  |-
  | bgcolor=#DDEEFF | Destruyetz|-
  | bgcolor=#DDEEFF | Destruy(or)on|}
  
   Present de subchuntivo 
  En aragonés medieval trobamos formas como contribuesca en as cortz de Zaragoza de 1366, y en atros textos instituesca.
  
  En l'aragonés d'as comunidatz aragonesas estos verbos no debeban conchugar-sen como incoativos y en o Fuero de Teruel se conoixe a forma destruya d'o verbo destroyr coincident con o castellano. En a obra de Chuan Ferrández d'Heredia s'escriben as formas (e)struya y (e)struyan.
  
   Pasau imperfecto de subchuntivo 
  Se conoixen formas como contribuyssen.
  
   Problemas d'estandarización 
  Teoricament estos verbos pueden presentar-se vulgarizaus con una -y- en a terminación: destruyir, construyir, como se desvién en os idiomas circunvecins catalán y castellano. En aragonés medieval os infinitivos s'escriben quasi siempre acabaus en -uir u con una "h intercalada" en -uhir. En o "Libro de los Emperadors" trobamos destrovir.
  
  En l'aragonés escrito creyau en las decadas de 1970 y 1980 se confundió a terminación vulgarizada en -uyir con la terminación chenuína natural d'atros verbos irregulars como "fuyir", "muyir" y "freyir" (verbos irregulars acabaus en -yir) y se cheneralizó l'uso escrito d'os infinitivos costruyir, destruyir, influyir, restituyir, sustituyir, ecetra, asinas como formas presonals que en derivarían por regularidat.
  
   Referencias 
  
   Bibliografía 
   Max Gorosch: El Fuero de Teruel; Estocolmo, 1950.
   Javier Terrado Pablo: La Lengua de Teruel a fines de la Edad Media. Instituto de Estudios Turolenses, 1991.
   SAROÏHANDY, Jean-Joseph, Misión lingüística en el Alto Aragón (compilazión de materials ineditos dende 1906); Xordica Editorial. Zaragoza, 2005. ISBN 84-96457-06-0.
   BARCOS, Miguel Ánchel: El Aragonés Ansotano: estudio lingüístico de Ansó y Fago. Gara d'Edizions. Zaragoza, 2007.ISBN 978-84-8094-058-0
   María Pilar Benítez: L'Ansotano. Estudio del habla del Valle de Ansó. Gobierno de Aragón, 2001.
   Chusé Lera Alsina: Aplego. Diccionario de Resistencia y Gramática sobre lo cheso. Massanas gràfiques. 2004.
   Chabier Lozano Sierra, Ángel Lois Saludas Bernad: Aspectos morfosintácticos del belsetán, 2005, Gara d'Edizions, pp 103–105.
   Lozano, Ch.: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
   Brian Mott: El Habla de Gistain. Instituto de Estudios Altoaragoneses, 1989.
   Fernando Blas Gabarda, Fernando Romanos Hernando: Diccionario aragonés: chistabín-castellano (Val de Chistau). Colección Ainas. Gara d'Edizions, 2008.
   Chabier Tomás Arias: El aragonés del Biello Sobrarbe. Instituto de Estudios Altoaragoneses, (1999).
   José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
   Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978.
   Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014. 
   María Luisa Arnal Purroy: El habla de la Baja Ribagorza Occidental. Institución Fernando el Católico, 1998.
  
  Verbos irregulars en aragonés